Bezpečnosť Užívania Pyridoxínu počas Tehotenstva: Riziká a Odporúčania
Dobrý deň, prosím Vás, ako je to s užívaním pyridoxinu v tehotenstve? Gynekologička mi odporúča užívať ho spolu so železom kvôli nízkemu hemoglobínu. Je to ale bezpečné pre dieťa? Keďže v letáku sa uvádza “nevhodné pre tehotné ženy”. Ďakujem.
Dobrý deň,
ďakujeme za Vašu otázku.
Štúdie v gravidite pri podávaní denných potrebných dávok pyridoxínu nepreukázali nežiaduce účinky na plod. Pri užívaní vysokých dávok však môže u novorodenca vzniknúť syndróm pyridoxínovej závislosti. Podávanie lieku v gravidite a v období dojčenia je indikované len pri skutočne zvýšenej potrebe, o čom rozhoduje ošetrujúci lekár, ktorému je známy Váš zdravotný stav.
Prajem všetko dobré.
S pozdravom
PharmDr. Veronika Kiabová